Public procurement notice: Contract Notice
Published: 2020-08-24
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Services
Procedure: Open procedure
CPV classification: 71220000 | 71242000 | 71243000 | 71245000 | 71246000
Submission deadline: 2020-09-18
Award criteria: The most economic tender

Technical requirements: Tervezési szerződések keretében Bicske vasútállomás területén a vágányok alatti közúti aluljáró, valamint a felvételi épület, és a vasúti elemek akadálymentesítésének engedélyes és kivitelei tervdokumentációjának elkészítése
Tervezési szerződés keretében Bicske vasútállomás felvételi épületére vonatkozó engedélyezési és kiviteli tervdokumentáció elkészítése az alábbiak szerint:
A tervezési terület a város központi-déli részén, a Vasútállomás épületének helyet adó ingatlan és annak közvetlen környezete.
A tervezés során kiemelt szempont, hogy a tervezett projektelem az esetlegesen megvalósuló Biatorbágy-Tata vasútfejlesztést ne lehetetlenítse el.
A meglévő felvételi épület átalakításával új, korszerű, akadálymentesített felvételi épületet kell tervezni. Az állomás épületét úgy szükséges megtervezni, hogy jelenleg az épületben található, D55 típusú állomási biztosító berendezést, továbbá az épület nyugati felén található kapcsolókertet és GSM-R tornyot a helyén kell hagyni. A tervezés során biztosítani szükséges továbbá a felvételi épületbe becsatlakozó peronokhoz vezető gyalogos aluljáró kapcsolatát.
A felvételi épület tervezésekor fel kell mérni a Város, a MÁV Zrt., valamint a VOLÁNBUSZ területi és funkcionális igényeit, és ezek figyelembevételével szükséges az épületet megtervezni. A felvételi épület tervezésekor szempont, hogy a város vezetésének kifejezett kívánsága az egykori, elbontott állomásépülethez hasonló megjelenésű épületegyüttes tervezése.
IKOP- 3.2.0-15-2019- 00034, Bicske vasútállomás intermodális átszállókapcsolatainak fejlesztése és P+R parkolók kialakítása
Tervezési szerződés keretében Bicske vasútállomás területén a vágányok alatti közúti aluljáró engedélyezési és kiviteli tervdokumentációjának elkészítése az alábbiak szerint:
A tervezési terület a Szent István utca és a Móricz Zsigmond utca útcsatlakozásnál, a vasútvonal feletti átközlekedést jelenleg biztosító, lebontásra kerülő gyalogos felüljárónál található.
A tervezés során kiemelt szempont, hogy a tervezett projektelem az esetlegesen megvalósuló Biatorbágy-Tata vasútfejlesztést ne lehetetlenítse el.
A projekt keretében tervezendő a vasúti pálya alatt közúti, valamint kerékpáros és gyalogos aluljáró, amely a Szent István út és a Csákvári út közúti és gyalogos, valamint kerékpáros kapcsolatát biztosítja majd.
A közúti aluljáróban és az abból kiérkező útpályán min. 2x1 forgalmi sáv épül, min. 6,00 m burkolatszélességgel. A gyalog- és kerékpárút szélessége min. 4,0 m.
Szent István út, közúti aluljáró B.V.c.C tervezési kategóriába tartozik, a tervezési sebesség 30 km/h.
A közúti aluljáró tervezését úgy szükséges elvégezni, hogy a vasút északi oldalán a Szent István út és a Móricz Zs. u. csomópontjához, a déli oldalon pedig a Kinizsi u., Csákvári u., Szondi u. csomópontjában megépülő körforgalomhoz csatlakozzon.
A közúti aluljáró tervezése során a jelenlegi vágányképhez, illetve a területen található felsővezetéki keretelemekhez kell igazítani a tervezett létesítményt, azonban a tervdokumentáció nem lehetetlenítheti el az esetlegesen megvalósuló Bia-Tata fejlesztést sem.

Eligibility requirements: Kizáró okok mindhárom rész vonatkozásában: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek.-ben meghatározott kizáró okok hatálya alatt áll. A Kbt. 74. § (1) bek. b) pont értelmében az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. Kizáró okok igazolásának módja mindhárom rész vonatkozásában: Az ajánlattevőnek a Kbt. 67. § (1)-(2) bek., valamint a 321/2015. (X. 30.) Korm. rendelet („Kr.”) 1. § (1) bek. szerint egységes európai közbeszerzési dokumentum („EEKD”) benyújtásával - EKR űrlapon - kell előzetesen igazolnia, hogy nem tartozik az előírt kizáró okok hatálya alá. Az ajánlattevő vagy az alkalmasság igazolásában részt vevő gazdasági szereplő a Kr. 4. § (1) bek. szerint igazolja előzetesen a Kbt. 62. § (1)-(2) bek.-ben említett kizáró okok hiányát (figyelemmel a Kr. 4. § (3)-(4), valamint a 6. §-ra is). Közös ajánlattétel esetén a közös ajánlattevők mindegyike külön formanyomtatványt nyújt be. A Kr. 15. §-a értelmében az ajánlattevő az alkalmasság igazolásában résztvevő alvállalkozó vagy más szervezet vonatkozásában csak az EEKD-ot köteles benyújtania a kizáró okok fenn nem állásának tekintetében, míg azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bek. szerinti nyilatkozatot köteles benyújtani. A Kr. 13. §-a alapján folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet (valamennyi részét képező melléklettel együtt) és a kérelem beérkezéséről szóló elektronikus cégbírósági igazolást. Amennyiben nincs folyamatban változásbejegyzési eljárás, úgy az erre vonatkozó nemleges nyilatkozat is csatolandó.Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott ajánlattevőnek a Kr. 1. § (7) bek., 8., 10., 12-16. §-ainak megfelelően kell igazolnia, hogy nem tartozik az előírt kizáró okok hatálya alá. Szakmai és cégnyilvántartásokba történő bejegyzésre vonatkozó előírások mindhárom rész vonatkozásában: SZ.1/ Ajánlatkérő - valamennyi rész tekintetében - előírja az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Igazolási mód: SZ:1/ Az előzetes igazolás során ajánlatkérő elfogadja ajánlattevő EEKD-ban foglalt egyszerű nyilatkozatát. A Kbt. 69. § (4)-(7) bek. szerinti felhívás alapján ajánlattevőnek - ha a Kbt. 69.§ (11) szerinti nyilvántartásokban a vonatkozó adatok, tények ingyenes ellenőrzésére nincsen mód - a Kbt. 65. § (1) bek. c) pontja és a Kr. 26. § (3) bek. alapján az engedély vagy jogosítvány másolatát, illetve a szervezeti, kamarai tagságról szóló igazolást kell benyújtani. A 322/2015. (X. 30.) Korm. rendelet 8. § (2) bek. alapján ajánlatkérő előírja, hogy nem Magyarországon letelepedett ajánlattevőnek nyertessége esetén legkésőbb a szerződés megkötésének időpontjában szerepelnie kell a tervezői szolgáltatás tárgya szerinti illetékes országos szakmai kamara névjegyzékében. Ajánlatkérő felhívja a figyelmet a Kbt. 64. §-ra, 65. § (6)-(9) és (11) bek., 67. § (3) bek., a Kr. 24. § (1)-(2) bek. előírására.